অনির্দিষ্টকালের জন্য বিল আটকে রাখতে পারেন না রাজ্যপাল, রাষ্ট্রপতিকে জবাব সুপ্রিম কোর্টের

কলকাতা: আইনসভায় পাশ হওয়া কোনও বিল রাজ্যপাল অনির্দিষ্টকালের জন্য আটকে রাখতে পারেন না,  সুপ্রিম কোর্টের (Supreme Court) পাঁচ সদস্যের সাংবিধানিক বেঞ্চ এ দিনের রায়ে স্পষ্ট জানিয়ে দিল। প্রধান বিচারপতি বি আর গাভাইয়ের (BR Gavai) বেঞ্চ জানায়, রাজ্যপাল হয় বিলে সম্মতি দেবেন, নয় বিধানসভায় ফেরত পাঠাবেন। আটকে রাখার ক্ষমতা নেই তাঁদের।

তবে একই সঙ্গে আদালত এ-ও বলেছে, বিল নিষ্পত্তির জন্য রাজ্যপাল বা রাষ্ট্রপতিকে কোনও নির্দিষ্ট সময়সীমা বেঁধে দেওয়া যাবে না, কারণ তা তাঁদের সাংবিধানিক ক্ষমতার পরিপন্থী।

আরও পড়ুন: বিএলও কাজ না করলে কড়া ব্যবস্থা, ফের স্পষ্ট বার্তা নির্বাচন কমিশনের

কী ছিল বিতর্কের সূত্র?

১২ এপ্রিল সুপ্রিম কোর্টের দুই সদস্যের বেঞ্চ রায় দিয়েছিল, রাজ্যপাল বা রাষ্ট্রপতি কেউই কোনও বিল অনির্দিষ্টকালের জন্য স্থগিত রাখতে পারেন না। ওই রায় নিয়ে রাষ্ট্রপতি দ্রৌপদী মুর্মু আপত্তি জানান। সংবিধানের ১৪৩ অনুচ্ছেদের বিশেষ ক্ষমতা প্রয়োগ করে তিনি ১৪টি প্রশ্ন শীর্ষ আদালতের কাছে পাঠান। সেই প্রশ্নের ভিত্তিতেই গঠিত হয় প্রেসিডেন্সিয়াল রেফারেন্স বেঞ্চ।

পাঁচ বিচারপতির বেঞ্চ- প্রধান বিচারপতি গাভাই, বিচারপতি সূর্য কান্ত, বিচারপতি বিক্রম নাথ, বিচারপতি পিএস নরসিমা ও বিচারপতি এএস চন্দরকর স্পষ্ট মত জানান,

নির্বাচিত সরকারের কাজে বাধা হতে পারেন না রাজ্যপাল।

প্রশাসনিক ব্যবস্থায় দু’জন চালক থাকতে পারেন না— চালকের আসনে থাকবেন নির্বাচিত সরকার, রাজ্যপাল নন।

রাজ্যপালের ভূমিকা সহযোগিতার, বাধা সৃষ্টির নয়।

বিল আটকে রেখে সরকারকে বিক্ষিপ্ত করা যুক্তরাষ্ট্রীয় কাঠামো বিরোধী।

রাজ্যপাল বিলে সম্মতি দেবেন, ফেরত পাঠাবেন অথবা রাষ্ট্রপতিকে পাঠাতে পারেন— কিন্তু ‘ঠান্ডাঘরে’ রেখে দিতে পারেন না।

এদিন শীর্ষ আদালতের পর্যবেক্ষণে বলা হয়,  আদালত রাজ্যপাল বা রাষ্ট্রপতিকে সময়সীমা বেঁধে দিতে পারে না। তবে তাঁরা যদি বিল নিয়ে অনির্দিষ্টকাল কোনও সিদ্ধান্ত না নেন, তাহলে বিচারবিভাগ হস্তক্ষেপ করতেই পারে।

দেখুন আরও খবর: